b'\n_START_ARTICLE_\nJohn Draper\n_START_SECTION_\nZgodnje \xc5\xbeivljenje\n_START_PARAGRAPH_\nKot otrok je John zgradil doma\xc4\x8do radijsko postajo iz zavr\xc5\xbeenih voja\xc5\xa1kih delov. V \xc5\xa1oli je bil velikokrat ustrahovan in \xc5\xbertev nasilja. Draper je sin in\xc5\xbeenirja Vojnega letalstva Zdru\xc5\xbeenih Dr\xc5\xbeav Amerike, katerim se je pridru\xc5\xbeil tudi sam leta 1964. _NEWLINE_Ko je bil na misiji na Aljaski, je zasnoval dostop do lokalne telefonske centrale in s tem omogo\xc4\x8dil svojim sodelavcem brezpla\xc4\x8dne klice dru\xc5\xbeinam doma. Leta 1967 je ustvaril piratsko postajo WKOS (W-kaos), ampak jo je moral kmalu za tem ugasniti, ko je licencirana radijska postaja temu ugovarjala. Iz vojske je bil leta 1968 po misiji v Vietnamu, \xc4\x8dastno odpu\xc5\xa1\xc4\x8den. _NEWLINE_V Silicijevi dolini je delal kot in\xc5\xbeenir za National Semiconductor in pri Hugle International, kjer je delal na modelu brez\xc5\xbei\xc4\x8dnega telefona. Kasneje je sodeloval na fakulteti De Anza do leta 1972, v tem obdobju pa je razvil tudi prepoznavni subkulturni stil (no\xc5\xa1enje dolgih las in kajenje marihuane).\n_START_SECTION_\nVdiranje\n_START_PARAGRAPH_\nKo je testiral radijski oddajnik, ki ga je zgradil sam, je oddajal telefonsko \xc5\xa1tevilko poslu\xc5\xa1alcem, ter tako iskal povratne informacije glede sprejema postaje. Denny Teresi (ameri\xc5\xa1ki radijski DJ in nekdanji telefonski heker) in ostali telefonski hekerji, kateri so bili slepi, so prosili Draperja, da zgradi multifrekven\xc4\x8dni tonski generator \xe2\x80\x93 modro \xc5\xa1katlo (neuradno ime), napravo za oddajanje zvo\xc4\x8dnih tonov, ki se uporablja za nadzor telefonskega omre\xc5\xbeja. Eden izmed njih, Joe Engressia, mu je povedal, da bi lahko pi\xc5\xa1\xc4\x8dalka iz kosmi\xc4\x8dev oddala ton z natan\xc4\x8dno 2600Hz \xe2\x80\x93 enako frekvenco, katera je bila potrebna, da se klic preko operaterja AT&T prekine._NEWLINE_Draper in njegov prijatelj sta domnevno izvedla potegav\xc5\xa1\xc4\x8dino na takratnega predsednika ZDA Richarda Nixona. Klicala sta v Belo hi\xc5\xa1o in zahtevala pogovor z Nixonom o izrednih razmerah. Ko se je ta oglasil na telefon, sta rekla, da je v Los Angelesu pri\xc5\xa1lo do pomanjkanja toaletnega papirja. _NEWLINE_John in njegov prijatelj Steve Wozniak sta izdelovala modre \xc5\xa1katle, katere so lahko ustvarile razli\xc4\x8dne frekvence s katerimi sta manipulirala s telefonskimi omre\xc5\xbeji. Prekinjali so pogovore o poslu, nadlegovali vladne slu\xc5\xbebe in delali mnoge probleme drugim. FBI se je odlo\xc4\x8dil ukrepati in leta 1974 je bil Draper aretiran in obto\xc5\xbeen telefonske goljufije. Svojo kazen je odslu\xc5\xbeil v kalifornijskem zveznem zaporu Lompoc, kjer je hitro pridobil dober sloves zaradi njegovega znanja, ter za\xc4\x8del u\xc4\x8diti sojetnike kako sestaviti svoj radio in podobne stvari. Leta 1976 in 1978 je spet odslu\xc5\xbeil zaporni kazni, ponovno zaradi telefonskih goljufij.\n_START_SECTION_\nProgramska oprema\n_START_PARAGRAPH_\nDraper je odli\xc4\x8den razvijalec programske opreme. V \xc4\x8dasu tretje zaporne kazni je napisal EasyWriter, prvi oblikovalnik besedil za Apple II. Z njem je premagal vse konkuren\xc4\x8dne izdelke podjetja Microsoft, saj ga je IBM (International Business Machines Corporation International Business Machines Corporation) izbral za uradni oblikovalnik besedil._NEWLINE_Leta 1986 se je pridru\xc5\xbeil podjetju Autodesk, kjer je oblikoval programsko opremo za video gonilnike. Zaradi ponovnega kr\xc5\xa1enja zakona (policija je na\xc5\xa1la za 2500$ vrednih ponarejenih \xc5\xbeelezni\xc5\xa1kih vozovnic) pa je za podjetje nehal delati, \xc4\x8deprav je \xc5\xa1e vedno bil tam zaposlen. Autodesk ga je uradno odpustil leta 1989._NEWLINE_Od leta 1999 do 2004 je bil glavni tehni\xc4\x8dni direktor za informacijsko-varnostno podjetje ShopIP. Kljub Wozniakovem priporo\xc4\x8dilu in veliko pozornosti medijev pa izdelki niso dosegli prodajnega uspeha._NEWLINE_Leta 2007 je postal glavni tehnolo\xc5\xa1ki direktor pri podjetju En2go, kjer so razvijali orodja za medije. Ni znano kdaj to\xc4\x8dno je tam prenehal delati, vendar dolo\xc4\x8deni uradni dokumenti ka\xc5\xbeejo, da je veliko zaposlenih v tem podjetju dalo odpoved, vklju\xc4\x8dno z Wozniakom leta 2009.\n_START_SECTION_\nObto\xc5\xbebe\n_START_PARAGRAPH_\nZ za\xc4\x8detkom leta 2017 je pri\xc5\xa1lo do \xc5\xa1tevilnih obto\xc5\xbeb spolnega nasilja Draperja nad drugimi mo\xc5\xa1kimi, \xc5\xa1e iz 70-ih let. Prijave so podobnega vzorca, Draper naj bi jih povabil v hotelsko sobo ali kam drugam na samo. Nekateri od teh mo\xc5\xa1kih naj bi bili v tistem \xc4\x8dasu \xc5\xa1e najstniki. Zaradi teh obto\xc5\xbeb so mu prepovedali hoditi na mnoge dogodke in konference._NEWLINE_Po teh obto\xc5\xbebah so se zvrstile \xc5\xa1e mnoge, vendar Draper vztrajno zanika vse._NEWLINE_Konec marca 2017 je bil operiran zaradi degenerativne bolezni hrbtenice, njegovi prijatelji pa so na spletni strani GoFundMe zbirali denar za pomo\xc4\x8d pri kritju zdravstvenih ra\xc4\x8dunov. John je 28. oktobra 2017 izdal avtobiografijo Beyond the Little Blue Box.'